**КОАЛИЦИОННО СПОРАЗУМЕНИЕ**

1. **НИЕ,**

ПОЛИТИЧЕСКА ПАРТИЯ ГЕРБ

И

ПОЛИТИЧЕСКИ СЪЮЗ РЕФОРМАТОРСКИ БЛОК И ПАРЛАМЕНТАРНО ПРЕДСТАВЕНИТЕ ПАРТИИ ОТ КП РЕФОРМАТОРСКИ БЛОК

ДВИЖЕНИЕ БЪЛГАРИЯ НА ГРАЖДАНИТЕ

ДЕМОКРАТИ ЗА СИЛНА БЪЛГАРИЯ

СЪЮЗ НА ДЕМОКРАТИЧНИТЕ СИЛИ

НАРОДНА ПАРТИЯ СВОБОДА И ДОСТОЙНСТВО

БЪЛГАРСКИ ЗЕМЕДЕЛСКИ НАРОДЕН СЪЮЗ

БЪЛГАРСКА НОВА ДЕМОКРАЦИЯ

**КАТО ВЗЕХМЕ ПРЕДВИД:**

1. Трудната икономическа ситуация в страната, кризата в публичните финанси и банковия сектор, дефицитите в енергийния сектор;
2. Блокираното финансиране по ключови оперативни програми и забавеното начало на програмния период (2014-2020);
3. Тежките социални проблеми на голяма част от българските граждани;
4. Необходимостта от решителни реформи в редица сектори: образование, здравеопазване, правосъдие, публични администрации;
5. Накърненото доверие към държавата от страна на основните партньори в ЕС

**ОСНОВАВАЙКИ СЕ НА:**

1. Споделената визия за развитие на България като европейска държава, която спазва върховенството на закона, и има институции, които работят в интерес на гражданите, гарантират ефективност и прозрачност, създават условие за достоен живот и личностно развитие;
2. Вярата в евроатлантическите ценности и принадлежността на двете формации към Европейската народна партия;
3. Сходството в програмите, с които формациите участваха в парламентарните избори през 2014 г.
4. Проведените консултации и преговори, на които беше постигнато съгласие по приоритетите и намеренията, където бяха налице различия в програмите

**ОТЧИТАМЕ С ОТГОВОРНОСТ:**

1. Очакванията на българските граждани за стабилно и предвидимо управление, което да работи в техен интерес;
2. Необходимостта България да бъде стабилен партньор на европейските институции и да може адекватно да участва в процеса на вземане на решения на европейско ниво

**СМЕ УВЕРЕНИ В:**

1. Това, че една значителна част от българските граждани на парламентарните избори дадоха подкрепата си за проевропейско управление с мандат за извършване на реформи;
2. Възможността за формиране на дясно-центристко правителство с широка парламентарна подкрепа

**СЕ АНГАЖИРАМЕ ДА СЛЕДВАМЕ СЛЕДНИТЕ ПРИНЦИПИ:**

1. Върховенство на закона;
2. Добро управление;
3. Демократичност;
4. Честност и отговорност към гражданите;
5. Гарантиране на правата, сигурността и благосъстоянието на гражданите;
6. Съхраняване и развитие на националната идентичност;
7. Споделена отговорност;
8. Прозрачност;
9. Толерантност, недопускане на дискриминация и дезинтеграция;
10. Противопоставяне на езика на омразата и национал-популизма.

**ПРИЕХМЕ РЕШЕНИЕ ДА ОБЕДИНИМ СВОИТЕ УСИЛИЯ ЗА:**

* + - 1. Да дадем сигурност за функционирането на държавата като стабилизираме институциите, предотвратим срастването на икономическа, политическа и съдебна власт против интереса на гражданитеи следваме посоката на европейското ни развитие.
      2. Да мобилизираме своите усилия и потенциала на публичния и частния сектор, на гражданската енергия, за определяне на верните решения за реформиране на държавата.
      3. Да очертаем ясна перспектива на гражданите и бизнесаза развитието им в по-дълъг хоризонт до 2030 година.
      4. Да направим България добро място за живеене ида я превърнем в стабилна и силна държава. Държавната и политическа системи да се реформират, за да преустановим опитите демокрацията да бъде подменяна.
      5. Да модернизираме управлението и държавата, за да бъдат в крак с развитието насъвременните глобални процеси и технологии. През образованиетона младите българи да формираме поколения, способни да модернизират държавата.
      6. Да създадем условия за развитие на страната и да постигнем значим и бърз растеж. Да увеличаваме доходите на базата на напредък в икономиката. Всяко самоцелно решение извън обективните възможности на приходите в бюджета крие опасност от нестабилност и несигурност.
      7. Да използваме средствата от европейската солидарност по най-ефективния начин като ги разпределяме честно и прозрачно. Да засилим ефекта от вложените европейски средства в проекти, които подобряват публичната, бизнес- и инвестиционната среда и съхраняват природата на България.
      8. Да гарантираме национална и енергийната независимост на страната.
      9. Да гарантираме социалните права на гражданите и достигнатите нива на социалниплащания, като използваме всяка възможност за тяхното повишаване. Да провеждаме социална политика, която помага на уязвимите групи и безработните. Да им дава участие в пазара на труда, да се образоват и квалифицират постоянно, за да имат основа за добра реализация.
      10. Да спазваме върховенството на закона като основа за възстановяването на справедливостта и като задължително условие за добрата бизнес- и публичнасреда.

**\*\*\***

**II.** ПП ГЕРБ и КП Реформаторски блок обединяват своите усилия за създаване на проевропейско реформаторско правителство за стабилно развитие на България и за осигуряване на парламентарно мнозинство, което да подкрепя политиките, провеждани от това правителство.

**III. ПРОГРАМНА ДЕКЛАРАЦИЯ**

1. Управленските приоритети на коалиционното правителство са отразени в Програмна декларация, приложена към настоящото споразумение.
2. На основата на Програмната декларация коалиционното правителство изготвя в едномесечен срок Програма за управление, която представя на Народното събрание.
3. Реализирането на Програмата за управление на проевропейското реформаторско правителство ще се основава и на обща законодателна програма за изпълнение на основните приоритети в нея.
4. Програмната декларация е основа на сключеното коалиционно споразумение. Тя е подкрепена и от други политически сили, формиращи парламентарно мнозинство, които удостоверяват едностранно своята подкрепа. Подкрепата за програмната декларация означава подкрепа за управленските и законодателни мерки, с които тя се реализира.
5. Програмната декларация може да бъде допълвана от политическите сили, които я подкрепят,при запазване на първоначалния текст.
6. Допълнения и промени в програмната декларация се правят с взаимното съгласие и след одобрение на двете политически сили, които са я съставили и приели – ПП ГЕРБ и КП Реформаторски блок.

**IV. ФОРМУЛА НА УПРАВЛЕНИЕТО**

1. **МИНИСТЪР-ПРЕДСЕДАТЕЛ И МИНИСТЕРСКИ СЪВЕТ**
   1. ПП ГЕРБ посочва министър-председател и предлага правителство в съответствие с чл. 99 (1) от Конституцията на Република България;
   2. Съставът на правителството се определя в режим на консултации между двете политически сили ПП ГЕРБ и КП Реформаторски блок;
   3. Членове на правителството са предложените от всяка една от двете политически сили в съотношение пропорционално на тяхното парламентарно представителство;
   4. Членове на правителството могат да бъдат и кандидати, които не принадлежат към някоя от двете политически сили, но предложени от тях, и при взаимното съгласие на партньорите;
   5. Заместник-министри, членове на политически кабинети и други се определят от ресорните министри в процедура на съгласуване с министър-председателя;
   6. Промените в състава на правителството се правят по реда, установен в Конституцията и Правилника за организацията и дейността на Народното събрание, при предварително съгласуване с коалиционния партньор;
   7. Право на окончателно решение при персоналните назначения в правителството и органите на изпълнителната власт принадлежи на министър-председателя;
   8. При оставка на някой заместник-министър председател или някой от министрите, посочилата го политическа сила излъчва нов кандидат за същата позиция. След одобрение от министър-председателя, същият се предлага за одобрение в Народното събрание;
   9. Ако партньорът в коалицията не излъчи друг представител, той се посочва от министър-председателя;
   10. Структура и състав на министерския съвет:

* министър-председател;
* заместникминистър-председател по коалиционна и административна политика;
* заместник министър-председател по координация на европейските политики и институционалните въпроси;
* заместник министър-председател по европейските фондове и икономическата политика;
* заместник министър-председателпо демографската и социалната политика;
* министър на финансите;
* министър на вътрешните работи;
* министър на регионалното развитие и благоустройството;
* министър на труда и социалната политика;
* министър на отбраната;
* министър на външните работи;
* министър на правосъдието;
* министър на образованието, младежта и науката;
* министър на здравеопазването;
* министър на културата;
* министър на околната среда и водите;
* министър на земеделието и храните;
* министър на транспорта, информационните технологии и съобщенията;
* министър на икономиката;
* министър на енергетиката;
* министър на туризма;
* министър на физическото възпитание и спорта;

1. **МЕХАНИЗЪМ ЗА ВЗЕМАНЕ НА РЕШЕНИЯ**

2.1.Решенията между партньорите се взимат с консенсус. Този принцип важи за решенията на Правителството, както и за решенията в парламентарната дейност;

2.2. При взети решения партньорите се ангажират с безусловна подкрепа в рамките на коалицията;

2.3. Когато консенсусът по т.2.1 не е постигнат, се използват всички възможни парламентарни механизми за консултации, диалог, преговори между партньорите до намиране на общо решение;

2.4. След подкрепата си за общото решение и при съществуване на различни аргументи или съображения по взетото решение, те могат да бъдат разяснени като „особено мнение“;

2.5. Право да изразява позиция от името на двата политически партньора може да бъде делегирано на определено от тях лице.

1. **ОРГАНИ НА КОАЛИЦИЯТА**

Органите на коалицията имат само консултативен характер и не могат да предопределят решенията на институциите, определени с Конституцията и законите на страната.

* 1. **МИНИСТЕРСКИ СЪВЕТ**
     1. Като консултативен орган за формиране на политически решения се използва Съвета за развитие (Създаден с ПОСТАНОВЛЕНИЕ № 110 на МС от 3.06.2010 г. за създаване на Съвет за развитие при Министерския съвет);
     2. Съветът за Развитие към Министерски съвет се ръководи от министър-председателя. В него участват министрите от кабинета.С оглед по-добрата връзка между законодателна и изпълнителна власт, в заседанията на съвета за развитие могат да участват и представители на парламентарните групи на ПП ГЕРБ и КП РБ, както и политическите сили, формиращи парламентарното мнозинство;
     3. В Съвета за развитие се обсъждат въпроси в правомощията на правителството: актуални въпроси, конкретни секторни политики, стратегически въпроси, както и провежданите реформи;
     4. Решенията на Съвета за развитие се отнасят до дейността на изпълнителната власт и се изпълняват от нейните представители.
  2. **НАРОДНО СЪБРАНИЕ** 
     1. Съвместните заседания на ръководствата на ПГ на ПП ГЕРБ и на КП Реформаторски блок, заедно с политическите сили, формиращи парламентарно мнозинство, се провеждат всяка седмица преди началото на пленарната сесия;
     2. На съвместните заседания участват и лидерите на политическите сили;
     3. На съвместните заседания се разглеждат общи политически въпроси, както и такива по законодателната дейност;
     4. Решенията от съвместните заседания на парламентарните групи се вземат с консенсус и се изпълняват от парламентарните групи;
     5. Режим на консултации относно законодателни инициативи на отделни или група народни представители от съответните парламентарни групи:

1. Съответната законодателна инициатива на народен представител или група народни представители се представя на вниманието на ръководствата на парламентарните групи, подкрепящи коалицията, като се търси принципна подкрепа;
2. Законодателната инициатива от съществено значение се представя на вниманието на съответния министър за съгласувателно становище, в което изрично се посочва дали инициативата отговаря на програмната декларация на МС и заложените конкретни мерки в програмата на министерството;
3. При наличие на принципна подкрепа от страна на ръководствата на парламентарните групии съответния министър, конкретните предложения по одобрения на първо гласуване законопроект се съгласуват между ръководствата на парламентарните групи, народните представители от ПП ГЕРБ и КП РБ, участващи в ръководството на съответната постоянна парламентарна комисия и съответния заместник-министър, отговарящ за законодателната дейност, който е длъжен да информира министъра за постигнатия консенсус.

**V. СРОК**

Срок на настоящото коалиционно споразумение е срокът на мандата 2014-2018г.

*Подписали:*

**ЗА ПП ГЕРБ: ЗА КП РЕФОРМАТОРСКИ БЛОК:**

………………………ПП „Движение България на гражданите“: ………………….

*Бойко Борисов* *Меглена Кунева*

ПП „Демократи за силна България“: ……………………..…

*Радан Кънев*

ПП „Съюз на демократичните сили“: …………………….…

*Божидар Лукарски*

ПП „Народна партия „Свобода и достойнство“: …………

*Корман Исмаилов*

ПП „Български земеделски народен съюз“: ………………

*Николай Ненчев*

ПП „Българска нова демокрация“: …………………………

*Доц.д-р Борислав Великов*

София, 6 ноември 2014 г.